Virginijus Sinkevičius

Virginijus Sinkevičius (Vilnius, 1990eko azaroaren 4a) ekonomialari eta politikari lituaniarra da. Ingurumeneko Europako komisarioa 2019tik.

 Ibilbide politikoa 
2016ko hauteskundeetan Lietuvos valstiečių ir žaliųjų sąjunga (Lituaniako Nekazari eta Berdeen Batasuna) alderditik diputatu hautatua izan zen.

2017ko azaroaren 27an Saulius Skvernelisen gobernuan sartu zen, Ekonomia ministro bezala, Mindaugas Sinkevičius ordezkatuz. 27 urterekin, sobietar garaitik izandako ministro gazteena izan zen Lithuanian president appoints Sinkevicius as Economy Minister .

2019ko Europako hauteskundeen ostean, Gitanas Nausėda presidenteak herrialdeko Europako hurrengo komisario gisa proposatu zuen. Lituaniako Errepublikako Legebiltzarrak abuztuaren 22an berretsi zuen aukera hori Pretendentas į eurokomisarus V. Sinkevičius susitiks su U. von der Leyen .

Maiatzaren 14ean, Europako Batzordeak PP eta Ciudadanosek Zaldibarko zabortegiaren hondamendiari buruz eginiko galderei erantzun zien, ikertuko zuela iragarriz. Sinkeviciusek adierazi zuen agintari eta epaitegi «nazional edo erregionalen» ardura zela ea zabortegian arau hausterik izan zen egiaztatzea, «baina kasuaren larritasuna ikusita, Batzordeak aztertu egingo zuela, eta Espainiako autoritateekin harremanetan jarriko zela». Galderei erantsitako informazioari erreparatuta, Sinkeviciusek aitortu zuen «gabezia esanguratsuak» antzeman zitezkeela: «Arloan eskumena duten agintariek eta auzitegiek horiek detektatu, zaindu eta, azken batean, zigortu behar zituzketen». Eusko Jaurlaritzak Sinkevicius komisarioaren adierazpenak deitoratu zituen, Ingurumen Sailarekin harremanetan jarri ez zirela adieraziz.

 Bizitza pertsonala 
Vilniuseko lizeoan ikasi eta gero, 2012an ekonomia eta nazioarteko harremanetan lizentziatu zen Aberystwytheko Unibertsitatean. 2013an, Europako politikan masterra lortu zuen Maastrichteko Unibertsitatean FASoS alumnus appointed as Economy Minister Lithuania . Praktikak administrazio publikoan egin zituen. 2013tik 2014era, Politika Europarren Analisien Zentruan lan egin zuen (AEB-etako ikerketa institutu bat). Gero proiektu-zuzendari gisa aritu zen, batez ere inbertsio enpresa batean.

 Erreferentziak 

 Kanpo estekak 
  /  Curriculuma Ekonomia Ministerioaren webgunean

Kategoria:Vilniustarrak
Kategoria:Lituaniako politikariak
Kategoria:Europako komisarioak